b'\n_START_ARTICLE_\nTrojanska vojna\n_START_PARAGRAPH_\nTroj\xc3\xa1nska v\xc3\xb2jna je po izro\xc4\x8dilu vojna Ahajcev proti mestu Troja v Mali Aziji, povod zanjo pa je ugrabitev/pobeg Helene, \xc5\xbeene \xc5\xa1partanskega kralja Menelaja s Parisom, sinom trojanskega kralja Priama. Trojanska vojna igra osrednjo vlogo v gr\xc5\xa1ki mitologiji. Pripoveduje jo cikel epskih pesnitev, od katerih sta le dve, Homerjevi Iliada in Odisej, v celoti ohranjeni. Iliada opisuje obdobje \xc5\xa1tirih dni in dveh no\xc4\x8di desetega leta vojne, Odiseja pa potovanje enega od ahajskih vodij, Odiseja, domov. Ostale dele zgodbe so v razli\xc4\x8dnih ina\xc4\x8dicah obdelali poznej\xc5\xa1i gr\xc5\xa1ki epski pisci ter rimski pesniki, kot sta Vergilij v svoji Eneidi in Ovidij Naso.'